Mase og tihiin in dad badani ay maanta shanta (5) Soomaaliyeed u yaqaan maamullada dabageliska ah ee laga sameeyey Koonfurta Soomaalida, laga soo bilaabo kan Waqooyi Bari (Puntland) ilaa kan Jubbada Hoose oo dhamaantoodba ay Xabashidu dhistay ama ku lug leedahay, xataa dadkaasi waxa ay hilmaansan yihiin maamulka ka jira Waqooyiga Soomaalida (Somaliland), taasina waxa ay meesha ka saareysaa hammigii iyo riyadii laga qabay shantii Soomaaliyeed oo laba kamid ah uu weli cadow haysto, midna gumeysigii haystay uu magacii oo keliya ka beddelay, laakiin aan weli dhul xor ah lagu tilmaami karin, waana Jabuuti.
